\NormalFont\ShortTitle{AJEU}

{\MT AJEU

\par }{\MTC Ageu

\par }{\IMT Ekarotopo

\par }{\IP Jeimamyry 538me ehtoh po oehpyra ro Jezu Kyrixtu ahtao Izyraeu tõ tooehpitose ropa Papironia poe namotome ehxĩpo. Tytapyĩkõ tyrise eya xine Jerusarẽ po, yrome osenetupuhpyra toh nexiase Ritonõpo Tapyĩ poko, tonahkase aexihpyryme. Mame jeimamyry 520mã po oehpyra ro Jezu Kyrixtu ahtao, Ritonõpo omiry tokarose urutõ Ajeu a. Ritonõpo Tapyĩ tyripose ropa eya. Mokaro tonehpose ropa eya Ritonõpo a. Morara ahtao kure toto rĩko ropa Ritonõpo mana, kure toto ehtohme ropa, toto emãtohme roropa. Osepeme Ajeu nexiase urutõ Zakaria maro.

\par }{\IOT Sero pape ao

\par }{\IO Ritonõpo tapyĩ tyripose ropa
{\IOR{1.1-15}}

\par }{\IO Kure ehtoh eraximatoh poko
{\IOR{2.1-23}}



\par }\ChapOne{1}{\SH Tytapyĩ tyripose ropa Ritonõpo a
\par }
{\PP \VerseOne{1}Jeimamyry asakoromã po tuisame Tariu toehse ahtao Perexia esẽme, ẽmepyry osemazupu, nuno 6mã po, Ritonõpo tõturuse Ajeu a. Moro omi tonyohse Ritonõpo a kowenatu, Juta tõ tuisary Zoropapeu a, Saratieu mũkuru, Oturukety imehxo Exikety a roropa, Jozue, Jozatake mũkuru.

\VS{2}Ritonõpo, Jamihmehxo Exikety ynara tykase:

\par }{\PP — “Tapyi Kurã ritoh ropa exipyra ro mana,” ãko ahno tõ mana.


\par }{\PP \VS{3}Morara exiryke ynara tykase Ritonõpo Ajeu a:


\par }{\PP \VS{4}— Juta tomo, kure oya xine nae tapyi tõ kurã tao ehse amarokomo, apupari risẽ tao, Ytapyĩ Kurã tonahse ahtao?

\VS{5}Osenetupuhtoko! Otara toehse oya xine nae?

\VS{6}Õkyryrykõ puhturu arykãko matose tuhke repe, yrome pitiko apoĩko matose. Tonahsẽ nae matose repe, yrome tuesapare exipyra matose. Uwa eukuru nae matose repe, yrome ipune pyra mana etỹtohme. Upo nae matose yrome õseworitoh pune pyra mana kuenime toehse ahtao. Erohketõ epehpyry ipune pyra mana ise toehtoh epekahtohme.


\par }{\PP \VS{7}Morara exiryke ynara ãko Ritonõpo, Jamihmehxo Exikety:

\par }{\PP — Osenetupuhtoko, otara toehse oya xine nae?

\VS{8}Seromaroro ytotoko ypy tõ pona, wewe enehtohme Ytapyĩ Kurã ritohme ropa. Tãkye exĩko ase moro Tapyi poko, mame moro tao toahmasẽme exĩko ase, imehxo jehtoh ekarõko mã toto.


\par }{\PP \VS{9}— Õkyryrykõ itamurume apoiry se mexiatose repe, pitiko rokẽ tapoise oya xine. Mame moro pitiko aroryhtao tapyi taka “puu” karyke ya, anapyrykõ tonahkase ya emero exisasaka. Oty katohme moro tyrise ya? Atapyĩkõ kurãkary poko rokẽ matose, yrome Ytapyĩ poko, “Oty kara,” matose, onukurãkara matose, tykararahse ahtao.

\VS{10}Morara exiryke konopo oehpyra, otupikõ pona õkyryry pitiko rokẽ exĩko mana.

\VS{11}Konopo onenehpopyra exiase otupikõ pona, ypy tõ pona roropa; tonore tyripose ya anarykahpyrykõ pona tiriiku tõkehko te, uwa zoko tomo te, oriwera tomo, emero anarykahpyrykõ pona sero nono po. Awãnohtohkõme nexiase, onokyro tõ maro okyno tõ maro otyro tõ anarykatyãkõ maro emero porehme.


\par }{\SH Ritonõpo nyripohpyry omipona ahno toehse rahkene
\par }
{\PP \VS{12}Mame Ritonõpo nyripohpyry omipona toehse toh nexiase. Zoropapeu, Saratieu mũkuru, Oturukety imehxo exikety Jozue, Jozatake mũkuru, emero ahno maro, Papironia poe aehtyamo. Zae Ritonõpo omiry tonetupuhse eya xine, inekarohpyry urutõ Ajeu a, moro omipona toehse toh rahkene.

\VS{13}Mame Ritonõpo omihpyry tokarose Ajeu a Juta tomo a, ynara tykase ynororo:

\par }{\PP — Amaro xine exĩko ase. Ywy Ritonõpo oturuno.


\par }{\PP \VS{14}Mame Ritonõpo poe orẽpyra toehse kowenatu Zoropapeu, Saratieu mũkuru, Juta tõ esemy. Tyjamitunuru tokarose Ritonõpo a eya. Morohne tokarose roropa Oturukety imehxo exikety a, Jozue a, Jozatake mũkuru te, ahno a roropa emero Papironia poe aehtyamo a roropa. Toytose toto, toerohpitose toto, Ritonõpo Jamihmehxo Exikety Tapyĩ Kurã riry poko,

\VS{15}ẽmepyry 24me ehtoh po, nuno 6mã po, jeimamyry asakoromã po tuisame Tariu toehse ahtao.




\par }\Chap{2}{\SH Ritonõpo Tapyĩ Kurano, Tyrisenano
\par }
{\PP \VerseOne{1}Asakoro jeimamyry po tuisame Tariu ahtao, Perexia esẽme, ẽmepyry 21me ehtoh po, nuno 7mã po, tõturuse ropa Ritonõpo urutõ Ajeu a. Tonyohse

\VS{2}ynororo Ritonõpo a oturutohme kowenatu Zoropapeu, Juta tõ esemy a, Saratieu mũkuru te, Oturukety imehxo exikety a roropa, Jozue a, Jozatake mũkuru te, ahno a roropa emero, ynara katohme:


\par }{\PP \VS{3}— Onokãkõ nae ro amaro xine Ritonõpo Tapyi Kurã tonese enekure ro ahtao? Otyme moro enẽko matou seromaroro? Arypyra sã hnae oya xihne?

\VS{4}Yrome orẽpyra exiko, Zoropapeu! Orẽpyra exiko, Jozue! Sero nono põkomo emero, orẽpyra ehtoko! Erohtoko, ywy ase Ritonõpo, Jamihmehxo Exikety, amaro xine ase.

\VS{5}Ynetapohpyry ae ro ypoetory tomo a, tarose toto ahtao ya Ejitu poe Juzenu amaro xine exikehpyra mana. Naeroro enaromyra ehtoko.


\par }{\PP \VS{6}— Ywy, Ritonõpo, Jamihmehxo Exikety ynara ãko ase: Okynã pyra kapu tykytyky kamexipõko ase, nono maro, tuna konõto te, nono tonorẽ roropa.

\VS{7}Imeimehnõ nonory põkõ tykytyky kamexipõko ase emero porehme. Mame imõkomory kurã tonehsẽme exĩko mana Ytapyĩ taka tarona Jerusarẽ pona. Morohne ke Ytapyĩ kure potu exĩko ropa mana.

\VS{8}Parata emero porehme, uuru roropa emero sero nono po ykyryryme mana.

\VS{9}Naeroro Ytapyĩ tyrisenã kure potu exĩko mana, apitoryme aexihpyry motye, ãko Ritonõpo mana, imoihmãkõ Esemy. Mame moro poe osepeme ehtoh ekarõko ase ypoetory tomo a, osetapara toto ehtohme.


\par }{\SH Nuriame pyra ehtoh poko
\par }
{\PP \VS{10}Mame moro jeimamyry ae ro, ẽmepyry 24me ehtoh po, nuno 9mã po, tõturuse ropa Ritonõpo urutõ Ajeu a.

\VS{11}Ynara tykase Ritonõpo Jamihmehxo Exikety:

\par }{\PP — Ytoko, oturuta oturuketõ maro. Oturupoko eya xine toto osenetupuhtoh waro oehtohme. Ynara ekaropoko eya xine:

\VS{12}Tõsẽ kurã aroryhtao oya oupõ ao ahno tõ nekarohpyry, tokarose ahtao Ritonõpo a; mame moro oupony a wyi tapose ahtao te, pão te, ahnohpyry te, eukuru te, azeite te, tonahsẽ emero rokẽ tapose ahtao oupony a kure exĩko morohne nae?

\par }{\PP Tõturupose Ajeu a, mame “Arypyra,” tykase oturuketõ eya.


\par }{\PP \VS{13}Mame ynara tykase Ajeu oturuketomo a:

\par }{\PP — Ahno nuriame toehse ahtao aorihtyã ekepyry tapose exiryke eya, mame imeĩpo morohne tonahsẽ tapose ahtao eya, moro tonahsẽ nuriame exĩko nae?

\par }{\PP Tozuhse ynororo oturuketomo a:

\par }{\PP — Ỹ! Nuriame exĩko mã kehko, tykase oturuketomo.


\par }{\PP \VS{14}Mame Ajeu ynara tykase:

\par }{\PP — Moro sã mã toto, sero ahno ya, ãko Ritonõpo mana. Nuriame sero nono põkõ mana, inyrityã roropa emero, inekarotyã roropa jahkatohme apoto apõ po.


\par }{\SH Typoetory tõ rĩko kure Ritonõpo mana
\par }
{\PP \VS{15}Ynara ãko Ritonõpo mana:

\par }{\PP — Osenetupuhtoko opoko xine: otara toehse oya xine moino tarona? Apitoryme Ytapyĩ onyripyra ro awahtao xine,

\VS{16}otara nexiasene? Toytose awahtao xine tiriiku tapyĩ taka 200 kirume tiriiku apoitohme oya xine, 100 kirume rokẽ tonese oya xine; mame eukuru tapyĩ taka toytose awahtao xine 100 rituru tõ apoise oya xine, 40 riturume rokẽ eukuru nae nexiase.

\VS{17}Amarokõ tuãnohse ya, tyryrykane axitunety ke te, tyrohsẽ ke otyro anarykahpyrykõ poko te, konopoimo ke topuxikiri panõ ke, anarykatyãkõ tonahkapose ya. Yrome moro toehse ahtao ro oehpyra ropa mexiatose ya.

\VS{18}Seroae, ẽmepyry 24mã po, nuno 9mã po, Ytapyĩ apõ tyrikehse oya xine. Enetoko taroino kure ehtoh exĩko oya xine mana.

\VS{19}Seromaroro tiriiku pyra ahtao ro tiriiku tapyĩ tao, epery pyra ahtao ro uwa zoko tõ poko, wikeira tõ poko te, romãzeira tõ poko, oriwera tõ poko roropa, taroino kure rokẽ oritorỹko ase.


\par }{\SH Zoropapeu kure ripotoh Ritonõpo a
\par }
{\PP \VS{20}Moro ẽmepyry ae ro, ẽmepyry 24me ehtoh po, nuno 9mã po tõturuse ropa Ritonõpo Ajeu a,

\VS{21}Zoropapeu, Juta tõ kowenatu zurutohme, ynara katohme:

\par }{\PP — Ywy kapu tykytyky kamexipõko ase, nono roropa.

\VS{22}Tuisa tõ apõ tõ pahnõko ase, toto jamitunuru enahkapõko ase. Kahu tõkehko etonatoh tahkãko ase, aronanõ enahkapõko ase, kawaru tõ roropa orihnõko mã toto; kawaru po ytoketõ osetapãko mã toto.

\VS{23}Moro ẽmepyry toehse ahtao orĩko ase tuisame ypoetory tõ tuisaryme, Zoropapeu, Saratieu mũkuru, ypoetoryme tymenekase oexiryke ya. Ywy, Ritonõpo, Jamihmehxo Exikety oturuno.

\par }